Nafarroako Parlamentuak, 2018ko maiatzaren 31n egindako Osoko Bilkuran, honako erabaki hau onetsi zuen: Erabakia. Horren bidez, Hezkuntza Departamentua premiatzen da berehala har dezan konpromiso irmoa Hezkuntzaren arloan gastu publikoa arrazionalizatzeko neurriei buruzko apirilaren 20ko 14/2012 Errege Lege Dekretuaren aplikaziotik heldu diren murrizketak lehengoratzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernuko Hezkuntza Departamentua premiatzen du berehala har dezan konpromiso irmo bat Hezkuntzaren arloan gastu publikoa arrazionalizatzeko neurriei buruzko apirilaren 20ko 14/2012 Errege Lege Dekretuaren aplikaziotik heldu diren murrizketak lehengoratzeko: ratioak, irakasleen eskola-orduak eta bajen ordezkapenak eta irakasleen baimenak.

2. Nafarroako Parlamentuak Nafarroako Gobernuko Hezkuntza Departamentua premiatzen du 2019-2020 ikasturterako irakasle guztien eskola-orduak lehengoratzeko finantzaketa eta ahokatze juridikoa bermatzeko konpromisoa har dezan”.

Iruñean, 2018ko ekainaren 5ean

Lehendakaria: Ainhoa Aznárez Igarza